Document ID: 32011D0421

TARYBOS ĮGYVENDINIMO SPRENDIMAS 2011/421/BUSP
2011 m. liepos 18 d.
kuriuo įgyvendinamas Sprendimas 2010/145/BUSP atnaujinti priemones, remiančias veiksmingą Tarptautinio baudžiamojo tribunolo buvusiajai Jugoslavijai (TBTBJ) mandato įgyvendinimą
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 31 straipsnio 2 dalį,
atsižvelgdama į 2010 m. kovo 8 d. Tarybos sprendimą 2010/145/BUSP atnaujinti priemones, remiančias veiksmingą Tarptautinio baudžiamojo tribunolo buvusiajai Jugoslavijai (TBTBJ) mandato įgyvendinimą (1), ypač į jo 2 straipsnį,
kadangi:
(1)
Sprendimu 2010/145/BUSP Taryba atnaujino priemones, kuriomis užkertamas kelias atvykti į valstybių narių teritorijas ar vykti per jas tranzitu asmenims, kurie dalyvauja veikloje, padedančioje laisvėje esantiems asmenims ir toliau išvengti teisingumo už nusikaltimus, dėl kurių Tarptautinis baudžiamasis tribunolas buvusiajai Jugoslavijai (TBTBJ) jiems yra pareiškęs oficialius kaltinimus, arba kurie veikia kitokiais būdais, galinčiais trukdyti TBTBJ veiksmingai įgyvendinti savo mandatą;
(2)
2011 m. gegužės 31 d. perdavus TBTBJ Ratko MLADIC, iš Sprendimo 2010/145/BUSP priede pateikto sąrašo turėtų būti išbrauktos tam tikrų su MLADIC susijusių asmenų pavardės;
(3)
Sprendimo 2010/145/BUSP priede pateiktas sąrašas turėtų būti atitinkamai iš dalies pakeistas,
PRIĖMĖ ŠĮ SPRENDIMĄ:
1 straipsnis
Sprendimo 2010/145/BUSP priedas pakeičiamas šio sprendimo priedu.
2 straipsnis
Šis sprendimas įsigalioja jo priėmimo dieną.
Priimta Briuselyje 2011 m. liepos 18 d.

Labels: 13
18
11
5